**Országos Vízügyi Főigazgatóság**

**1012 Budapest, Márvány utca 1/D.**

**AJÁNLATTÉTELI FELHÍVÁS**

**a**

**„Vállalkozási szerződés keretében a „Belvízcsatornák fejlesztése és rekonstrukciója” KEHOP-1.3.0-15-2016-00010 azonosítószámú projekt során tervezési és kivitelezés feladatok ellátása FIDIC Sárga könyv szerint”**

**TÁRGYÚ**

**A** **2015. ÉVI cxLiii. TÖRVÉNY,** **105. § (2) bekezdés C) pontja szerinti verseny újranyitásos eljáráshoz**

**2018.**

**1. Ajánlatkérő adatai (neve, címe, telefon- és telefaxszáma, e-mail és honlapcím):**

Ajánlatkérőre vonatkozó információk:

Név: Országos Vízügyi Főigazgatóság

Cím: 1012 Budapest, Márvány u. 1/D.

Telefon: +36 1 225-44-00

Fax: +36 1 212-07-73

E-mail: buzsaki.judit@ovf.hu

Honlapcím: [www.ovf.hu](http://www.ovf.hu)

Lebonyolító szervezet:

**PROVITAL Fejlesztési Tanácsadó Zrt.**

Cím: 1061 Budapest, Andrássy út 17. II. emelet 9.

Tel.: +36 1796-1010

Fax: +36 1796-1001

Kapcsolattartó: dr. Schmalz Péter (FAKSZ 00088)

Email: schmalz.peter@provitalzrt.hu

**2. Hivatkozás a keretmegállapodásos eljárás első részét megindító hirdetményre és a közzétételének napjára:**

Az eljárás megindításának dátuma: 2017. március 17.

Az Európai Unió hivatalos lapjában (TED): 2017/S 055-101119 azonosítószámon 2017. március 18-án jelent meg.

Tájékoztató jelleggel a Közbeszerzési Értesítőben: 4038/2017 azonosítószámon 2017. március 22-én jelent meg.

**3. Hivatkozás a megkötött keretmegállapodásra:**

A keretmegállapodás tárgya: Keretmegállapodás az Országos Vízügyi Főigazgatóság által lebonyolítandó egyes vízgazdálkodási tárgyú projektek keretében tervezett építési beruházások megvalósítására.

A keretmegállapodás megkötésének időpontja: 2017. október 31.

Keretmegállapodásban részt vevő Vállalkozások:

• Szabadics Közmű és Mélyépítő Zrt. (8749 Zalakaros, Jegenye sor 3.)

• KÖTIVIÉP’B Közép-Tisza Vidéki Vízépítő és Telekommunikációs Kft. (5000 Szolnok, Gáz u. 1.)

• AQUA–GENERAL Szennyvíztechnológia-építő, Kereskedelmi és Szolgáltató Kft. (4200 Hajdúszoboszló, Keleti u. 34.)

• SWIETELSKY Magyarország Kft. (1072 Budapest, Rákóczi út 42.)

Ajánlatkérő a jelen eljárást a fent megjelölt keretmegállapodás alapján folytatja le a Kbt. 105. § (2) bekezdés c) pont szerint versenyújranyitással. A keretmegállapodást kötött ajánlattevőn kívül más ajánlattevőt az eljárásba nem lehet bevonni.

**4. Az adott közbeszerzés tárgya, mennyisége:**

***Nómenklatúra***: Építési beruházás

***Fő CPV-kód:***

45200000-9 Teljes vagy részleges magas- és mélyépítési munka

***További CPV-kódok:***

45247000-0 Gátak, csatornák, öntözőcsatornák és vízvezetékek építése

45247110-4 (Csatornaépítés)

45232130-2 Esővízcsatorna építése

45247200-2 Gátak és hasonló rögzített szerkezetek építése

45252124-3 Kotrási és szivattyúzási munkák

71320000-7 Mérnöki tervezési szolgáltatások

71322000-1 Mély- és magasépítési kivitelezéssel kapcsolatos mérnöki tervezési szolgáltatások

1. **rész:**

Vállalkozási szerződés keretében a „Belvízcsatornák fejlesztése és rekonstrukciója” KEHOP-1.3.0-15-2016-00010 azonosítószámú projekt során **Bácsborsódi tározó funkcióbővítése** **(ADUVIZIG)** **projektelem**, valamint **Hódmezővásárhely térségi vízrendszer komplex rekonstrukciója I. ütem** **(ATIVIZIG)** **projektelem** kiviteli terveinek elkészítése, valamint a létesítmények kivitelezési feladatainak elvégzése.

Bácsborsódi tározó funkcióbővítése

- Meglévő zárógát vízoldali rézsűje vízzáróságának fokozása

- Meglévő zárógát koronaburkolatának kiépítése

- Stabilizált üzemi út kialakítása a tározó körül

- Zárógáthoz kapcsolódó létesítmények (árapasztó csatorna, burkolatok, szivárgás figyelő és monitoring kutak, rézsűlépcső és vízmérce) kiépítése

- Régi áteresz bontása, új áteresz építése

- Földút magasítása, burkolattal ellátása

- Tereprendezés

Hódmezővásárhely térségi vízrendszer komplex rekonstrukciója I. ütem:

- Hódtói záportározó létesítése és a Hódtói átemelő bővítése, kapcsolódó létesítmények építése

- Vízkormányzó műtárgyak építése

* Őrtelepi fejlesztések és rekonstrukciók: Györpölési szivattyútelep fejlesztése és rekonstrukciója, Kis-tiszai őrtelep infrastrukturális fejlesztése

A részletes leírások a közbeszerzési dokumentumokban (III. kötet) kerültek kifejtésre.

1. **rész:**

Vállalkozási szerződés keretében a „Belvízcsatornák fejlesztése és rekonstrukciója” KEHOP-1.3.0-15-2016-00010 azonosítószámú projekt során **Villogó belvízcsatorna mederfejlesztése és rekonstrukciója (KÖTIVIZIG)** **projektelem**,valamint **Örvényabádi belvízrendszer csatornáinak mederfejlesztése és műtárgyainak komplex rekonstrukciója (KÖTIVIZIG)** **projektelem** kiviteli terveinek elkészítése, valamint a létesítmények kivitelezési feladatainak elvégzése.

Villogó belvízcsatorna mederfejlesztése és rekonstrukciója

Új vízi létesítmények építése

- Tiltó bontása és új építése

- Vízszintszabályozó bukózsilipes műtárgy építése

- Redőnyös elzáró szerkezetű vízszintszabályzó műtárgy építése

- Félig stabil kialakítású szivattyútelep építése

- Töltéskorona stabilizáció kialakítása

Rekonstrukciós feladatok

- A Villogó belvízcsatorna mederkotrása

- Tiltós műtárgyak rekonstrukciója

- Vízleadó műtárgyak rekonstrukciója

Örvényabádi belvízrendszer csatornáinak mederfejlesztése és műtárgyainak komplex rekonstrukciója

Új vízi létesítmények építése

- Vízvisszatartó műtárgyak építése vagy meglévő műtárgyak új funkcióra történő fejlesztése

- Mobilszivattyú-állások építése

- Vízkormányzó műtárgyak építése és meglévő bontása

- Vízleadó műtárgy építése

- Szivornyák építése

- Csővég-csappantyús kisműtárgyak építése

Rekonstrukciós feladatok:

- Tiltós átereszek rekonstrukciója

- Szivattyútelepek gépészeti rekonstrukciója, villamos rekonstrukció és a távfelügyelet korszerűsítése

- Műtárgyak (átereszek, zsilipek) iszaptalanítása

A részletes leírások a közbeszerzési dokumentumokban (III. kötet) kerültek kifejtésre.

**III. rész:**

Vállalkozási szerződés keretében a „Belvízcsatornák fejlesztése és rekonstrukciója” KEHOP-1.3.0-15-2016-00010 azonosítószámú projekt során **Hejő-főcsatorna rekonstrukciója (ÉMVIZIG)** **projektelem**, valamint **Harangodi tározó és a Kállai-főfolyás rehabilitációja** (**FETIVIZIG)** **projektelem** kiviteli terveinek elkészítése, valamint a létesítmények kivitelezési feladatainak elvégzése.

Hejő-főcsatorna rekonstrukciója

- Kotrási munkák elvégzése, kotort anyag deponálása

- Meglévő műtárgyak bontása

- Új műtárgyak építése

- Becsatlakozó csatornák torkolati műtárgyainak rekonstrukciója, tisztítása

- Betonlap burkolatú mederszelvények fenékszintjének süllyesztése

- Burkolatbontás és építés hidak környezetében

Harangodi tározó és a Kállai-főfolyás rehabilitációja

Harangodi tározó

- A beeresztő ill. leürítő műtárgyak átépítése, felújítása.

- Tározótér kotrása, kotort anyag deponálása, járóút kialakítással.

- Tározó töltések stabilizációja, korona burkolat építése

- Tározó elülepítő terének bővítése, áteresz építése

- Raktár és géptároló építése

- Vízszintérzékelő távjelző telepítése

Kállai főfolyás

- Fenékküszöb átépítése

- Vízvisszatartó műtárgyak építése

- Vízminőségi kárelhárítási hely építése

- Mederburkolat helyreállítás

A részletes leírások a közbeszerzési dokumentumokban (III. kötet) kerültek kifejtésre.

**5. A szerződés meghatározása, amelynek megkötése érdekében a közbeszerzési eljárást lefolytatják:**

A keretmegállapodásos eljárás második részének verseny újbóli megnyitását követően megkötött egyedi egyösszegű (átalányáras) vállalkozási szerződés.

1. **rész:**

Vállalkozási szerződés keretében a „Belvízcsatornák fejlesztése és rekonstrukciója” KEHOP-1.3.0-15-2016-00010 azonosítószámú projekt során **Bácsborsódi tározó funkcióbővítése (ADUVIZIG) projektelem**, valamint **Hódmezővásárhely térségi vízrendszer komplex rekonstrukciója I. ütem (ATIVIZIG) projektelem** kiviteli terveinek elkészítése, valamint a létesítmények kivitelezési feladatainak elvégzése.

**II. rész:**

Vállalkozási szerződés keretében a „Belvízcsatornák fejlesztése és rekonstrukciója” KEHOP-1.3.0-15-2016-00010 azonosítószámú projekt során **Villogó belvízcsatorna mederfejlesztése és rekonstrukciója (KÖTIVIZIG)** **projektelem**,valamint **Örvényabádi belvízrendszer csatornáinak mederfejlesztése és műtárgyainak komplex rekonstrukciója (KÖTIVIZIG)** **projektelem** kiviteli terveinek elkészítése, valamint a létesítmények kivitelezési feladatainak elvégzése.

**III. rész:**

Vállalkozási szerződés keretében a „Belvízcsatornák fejlesztése és rekonstrukciója” KEHOP-1.3.0-15-2016-00010 azonosítószámú projekt során **Hejő-főcsatorna rekonstrukciója (ÉMVIZIG)** **projektelem**, valamint **Harangodi tározó és a Kállai-főfolyás rehabilitációja** (**FETIVIZIG) projektelem** kiviteli terveinek elkészítése, valamint a létesítmények kivitelezési feladatainak elvégzése.

**6. A szerződés időtartama, vagy a teljesítés határideje:**

A szerződés határozott időtartamra szól. Vállalkozó a tervezési és kivitelezési feladatokat a közbeszerzési dokumentumokban, a jelen Szerződésben és a szerződés megkötését megelőző közbeszerzési eljárás alapdokumentumaiban meghatározottak szerint, a vonatkozó jogszabályoknak megfelelően a szerződés hatályba lépésétől számított az I. rész esetében 34 hónapon, a II. rész esetében 22 hónapon, a III. rész esetében pedig 26 hónapon belül köteles elvégezni.

**7. A teljesítés helye:**

NUTS-kód: HU212

Ajánlatkérő székhelye (1012 Budapest, Márvány utca 1/d.), valamint a kivitelezéssel érintett települések.

**8. Az ellenszolgáltatás teljesítésének feltételei vagy a vonatkozó jogszabályokra való hivatkozás (valamennyi rész vonatkozásában):**

A szerződés finanszírozása a KEHOP-1.3.0-15-2016-00010 azonosítószámú projektből történik.

A támogatás mértéke a Projekt elszámolható összköltségének 100 %-a.

A támogatás intenzitása: 100,000000 %

Az ajánlattétel, a szerződés és a kifizetések pénzneme magyar forint (HUF).

Nyertes ajánlattevő legfeljebb a szerződés elszámolható összegének 50 %-ának megfelelő mértékű szállítói előleg kifizetését kérheti a 272/2014. (XI. 5.) Kormányrendelet 119. § (1) bekezdés alapján.

A biztosítékot a Vállalkozó a 272/2014. (XI.5) Korm. rendelet 118/A.§ (2a) bekezdése szerint – saját választása alapján – köteles teljesíteni és az előleg kifizetését követően a hatályos jogszabályoknak megfelelően előlegszámlát kell kibocsátania.

A szállítói előleg teljes összegével valamennyi benyújtásra kerülő részszámlában, a felvett előleg arányával egyező mértékben kell elszámolni.

Nyertes ajánlattevő legalább 6 részszámla benyújtására van lehetősége, ahol az egyes részszámlák értéke minimálisan el kell, hogy érje a teljes szerződéses ár 10 %-át. Az első részszámla benyújtására legkésőbb az áfa nélküli szerződéses érték (szerződéses ár) 25 százalékát elérő megvalósult teljesítés esetén kell, hogy sor kerüljön. A számlát jogosult benyújtani, részletes számításokkal alátámasztottan, az előrehaladás mértékével arányosan (a fizikai előrehaladás százalékának megfelelő mértékben), a Mérnök által ellenőrzött, valamint az ajánlatkérő aláírásával elfogadott teljesítés igazolás alapján, a számla szállítói finanszírozás keretében kerül kifizetésre.

Az alvállalkozók kifizetésére vonatkozóan a 272/2014. (XI.5.) Kormányrendelet 1. sz. mellékletének (Egységes Működési Kézikönyv) 145.1 – 150.2 pontjaiban foglalt részletszabályok szerint kell eljárni.

Közös ajánlattevők esetén az ajánlatevők külön-külön nyújtják be számláikat megbontva az alvállalkozói és a saját teljesítés értékét.

A Vállalkozó számlái a szerződésszerű és a jogszabályoknak megfelelő számlák és mellékletei a kifizetésre kötelezett szervezet általi kézhezvételét követően átutalással kerülnek kiegyenlítésre, szállítói kifizetés keretében, figyelemmel a vonatkozó jogszabályi rendelkezésekre: Kbt. 135. § (1)-(5) (6) és (9) bekezdései, a 322/2015. (X. 30.) Korm. rendelet 30-32/B.§-ai, a 272/2014. (XI.5.) Kormányrendelet előírásai és a Ptk. 6:130.§ (1) és (2) bekezdés.

A Kbt. 138. § (1) bekezdésében foglaltak alapján, az alvállalkozói teljesítés összesített aránya nem haladhatja meg a szerződés értékének 65 %-át.

Késedelmes fizetés esetén Ajánlatkérő a Ptk-ban meghatározott (6:155. §) mértékű, és a késedelem időtartamához igazodó késedelmi kamatot fizet. Az uniós elszámolások eljárásrendjéből adódó késedelem az Ajánlatkérőnek nem róható fel.

Ajánlatkérő tartalékkeretet nem biztosít.

A kifizetésre és a dokumentációs kötelezettségre vonatkozó jogszabályok:

* 272/2014. (XI. 5.) Korm. rendelet a 2014-2020 programozási időszakban az egyes európai uniós alapokból származó támogatások felhasználásának rendjéről
* 2017. évi CL. törvény az adózás rendjéről
* 2011. évi CXCV. törvény az államháztartásról
* 368/2011. (XII. 31.) Korm. rendelet az államháztartásról szóló törvény végrehajtásáról;
* 2007. évi CXXVII. törvény az általános forgalmi adóról.
* A Polgári Törvénykönyvről szóló 2013. évi V. törvény.
* 2016. évi IX. törvény a behajtási költségátalányról

**9. A szerződést biztosító mellékkötelezettségek (valamennyi rész vonatkozásában):**

**Késedelmi kötbér:** A Szerződés szerinti feladatok - olyan okból, amelyért a nyertes ajánlattevő felelős - késedelmes teljesítése esetén (így különösen, ha a műszaki átadás-átvételi eljárás megkezdésének időpontja a szerződésben meghatározott időtartamon túli időpontra esik, vagy az átadás-átvételi eljárás során az ajánlatkérő olyan hibákat észlel, melyek nem teszik lehetővé a Létesítmény átvételét) a nyertes ajánlattevő minden késedelmes nap után a szerződés szerinti, áfa nélkül számított ellenszolgáltatás (Szerződéses Ár) értékének 1 %-ának, de legfeljebb összesen a Szerződéses Ár értéke 25 %-ának megfelelő összegű késedelmi kötbér megfizetésére köteles. A kötbér maximális mértékének elérését követően Megrendelő jogosult a szerződést felmondani.

**Meghiúsulási kötbér:** Nyertes ajánlattevő meghiúsulási kötbér megfizetésére köteles, ha a szerződés teljesítését megtagadná, vagy a szerződés teljesítése egyebekben olyan okból, amelyért felelős meghiúsul. Ajánlatkérő jogosult különösen a meghiúsulási kötbért érvényesíteni, minden olyan esetben, amikor a jelen szerződés azonnali hatályú felmondása útján szűnik meg. Meghiúsulásnak minősül továbbá, amennyiben olyan okból, amiért a Vállalkozó felelős a szerződéses kötelezettségeinek nem, vagy nem szerződésszerű teljesítéséből eredően, a Támogatási szerződéstől a Támogató eláll, vagy azt felmondja. Meghiúsulási kötbér mértéke a szerződés szerinti, áfa nélkül számított ellenszolgáltatás (Szerződéses ár) 25 %-ának megfelelő mértékű összeg.

**Teljesítési biztosíték:** Nyertes ajánlattevő a szerződés hatályba lépéséig köteles a szerződés szerinti, áfa és tartalékkeret nélkül számított ellenszolgáltatás (Szerződéses Ár) 5 %-ának megfelelő összegű teljesítési biztosítékot nyújtani ajánlatkérő részére. Amennyiben a biztosítéki okirat szövegezése meghatározza a biztosíték időbeli hatályának utolsó napját és a szerződés teljesítése nem történik meg, a nyertes ajánlattevőnek kötelessége a biztosíték folyamatos biztosítása. Amennyiben nyertes ajánlattevő nem ad új biztosítékot, ajánlatkérő azonnali hatállyal felmondhatja a szerződést. A biztosíték az ajánlattevő választása szerint teljesíthető az előírt pénzösszegnek az ajánlatkérő fizetési számlájára óvadékként történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával vagy biztosítási szerződés alapján kiállított – készfizető kezességvállalást tartalmazó – kötelezvénnyel. A biztosíték átadása előtt semmilyen kifizetés nem teljesíthető nyertes ajánlattevő részére. A teljesítési biztosítéknak a jótállási biztosíték Megrendelő részére történő rendelkezésre bocsátásáig érvényben kell maradnia. Amennyiben nem egyidőben zárulnak a szerződés keretében megvalósuló projektelemek, Vállalkozó a lezárult projektelemre vonatkozó jótállási biztosíték rendelkezésre bocsátásakor jogosult a teljesítési biztosíték csökkentésére a teljesült (lezárult) projektelem költséghányadával megegyező mértékben.

A biztosíték határidőre történő rendelkezésre bocsátásáról az ajánlattevőnek az ajánlatban nyilatkoznia kell.

**Előleg-visszafizetési biztosíték:** A nyertes ajánlattevő legfeljebb a szerződés elszámolható összege 50 %-ának megfelelő mértékű szállítói előleg kifizetését kérheti a 272/2014. (XI. 5.) Kormányrendelet 119. § (1) bekezdése alapján. A 272/2014. (XI. 5.) Korm. rendelet 118/A. § (2a) bekezdése alapján a nyertes ajánlattevő választása szerint

a) a szerződés elszámolható összegének 10%-a és az igényelt szállítói előleg különbözetére jutó támogatás összegének megfelelő mértékű, az irányító hatóság javára szóló, a Kbt. 134. § (6) bekezdés b) pontjában foglaltakra tekintettel választása szerint a Kbt. 134. § (6) bekezdés a) pontban meghatározott módon, illetve formában, vagy a 272/2014. (XI. 5.) Korm. rendelet 83. § (1) bekezdése szerinti bármely más formában, illetve módon biztosítékot nyújt, vagy

b) a 272/2014. (XI. 5.) Korm. rendelet 1. melléklet 134.4. pontja alkalmazásának tudomásul vétele mellett nem nyújt biztosítékot. Amennyiben nyertes ajánlattevő a biztosíték szolgáltatását választja úgy, az előlegigényléssel (előlegbekérő dokumentum megküldésével) egy időben kell nyertes ajánlattevőnek rendelkezésre bocsátania. Az előleg-visszafizetési biztosítéknak addig kell rendelkezésre állnia (hatályban lennie), amíg azon számla kifizetésre kerül, amelyben az előleget 100 %-ban elszámolták.

A biztosíték határidőre történő rendelkezésre bocsátásáról az ajánlattevőnek az ajánlatban nyilatkoznia kell.

**Jótállás:** Nyertes ajánlattevő a vonatkozó jogszabályi előírásoknak megfelelően az adott projektelem műszaki átadás-átvételi eljárás lezárásától számított 36 hónapon (valamint a ezen felül további 84 hónap az acélszerkezetekre) keresztül jótáll (jótállási időszak) a Szerződésben foglalt kötelezettségeinek szerződésszerű teljesítéséért.

**Jótállási biztosíték:** Nyertes ajánlattevő köteles az adott projektelem műszaki átadás-átvételi eljárás lezárásakor a jótállási időszak végéig hatályban, érvényben lévő jótállási biztosítékot nyújtani Ajánlatkérő részére. A biztosíték megfelelő formában történő nyújtása a végszámla benyújtásának a feltétele, továbbá a teljesítési biztosíték felszabadításának feltétele. A biztosíték formájára a Kbt. 134.§ (6) bekezdései az irányadóak, azzal, hogy Megrendelő előírja, hogy a Kbt. 134. § (6) bekezdése esetén a biztosítékot a Kbt. 134. § (6) bekezdés a) pontja szerinti formában lehetséges nyújtani. A jótállási biztosíték mértéke a jótállási időszakra (36 hónap) a jótállással érintett projektelem értékének 5 %-a.

**10. Ajánlattételi határidő, ajánlattétel nyelve, ajánlatok benyújtásának címe:**

a) Ajánlattételi határidő: **2018. augusztus 22. 13:00 óra**

b) Ajánlattétel nyelve: magyar, más nyelven benyújtott ajánlatot Ajánlatkérő nem fogad el.

c) Ajánlatok benyújtásának címe:

**PROVITAL Fejlesztési Tanácsadó Zrt.**

**1061 Budapest, Andrássy út 17. II. emelet 9.**

d) Az ajánlatot az ajánlattételi határidő lejártáig, hétfőtől-csütörtökig 09:00-17:30 óra között, pénteki napokon 09:00-16:30 között, az ajánlattételi határidő lejártának napján az ajánlattételi határidő lejártáig lehet leadni.

**11. Ajánlatok felbontásának helye, ideje, jelenlétre jogosultak:**

Helye: **PROVITAL Fejlesztési Tanácsadó Zrt. (1061 Budapest, Andrássy út 17. II. emelet 9. )**

**Ideje: 2018. augusztus 22. 13:00 óra**

Jelenlétre jogosultak: a Kbt. 68. §-ban meghatározott személyek jogosultak jelen lenni.

**12. Ajánlati kötöttség időtartama:**

Ajánlattevő az ajánlattételi határidő lejártát követő 60 napig van kötve ajánlatához. Ajánlatkérő az ajánlati kötöttséggel kapcsolatosan külön felhívja a figyelmet a Kbt. 131. § (5) bekezdésére, miszerint a nyertes ajánlattevő és – adott esetben – a második legkedvezőbb ajánlatot tett ajánlattevő ajánlati kötöttsége az ajánlatok elbírálásáról szóló írásbeli összegezésnek az ajánlattevők részére történt megküldése napjától számított hatvan nappal meghosszabbodik.

**13. Hiánypótlás lehetősége:**

Ajánlatkérő a Kbt. 71. § alapján biztosítja a hiánypótlás lehetőségét. Ajánlatkérő a Kbt. 71. § (6) bekezdésében foglaltakra tekintettel rögzíti, hogy nem kíván újabb hiánypótlást elrendelni arra vonatkozóan, ha a hiánypótlással az Ajánlattevő az ajánlatban korábban nem szereplő gazdasági szereplőt von be az eljárásba, és e gazdasági szereplőre tekintettel lenne szükséges az újabb hiánypótlás.

**14. Az ajánlatok értékelési szempontja (valamennyi rész vonatkozásában)**

A Kbt. 105. § (4) bekezdése és a tárgyi nyílt keretmegállapodásos eljárás első részében kiadott ajánlati dokumentáció I. 14. pontja és a megkötött keretmegállapodás II.5. pontja alapján (Ajánlatkérő az eljárás második részében a keretmegállapodás megkötésére irányuló közbeszerzési eljárásban alkalmazott értékelési szempontot alkalmazza) foglaltak alapján az eljárás második részében - az elsőhöz hasonlóan - az értékelés a Kbt. 76. § (2) bekezdés c) pontja szerinti **legjobb ár-érték arányt megjelenítő szempont** szerint történik, az alábbiak szerint:

A „legjobb ár-érték arányt megjelenítő szempont” kiválasztásának értékelési szempontja esetén az ajánlatok értékelési szempontok szerinti tartalmi elemeinek értékelése során adható pontszám alsó és felső határa: 1-10.

|  |  |
| --- | --- |
| **Értékelési szempont:** | **Súlyszám** |
| 1. M/2.1. pontnak megfelelő szakember tapasztalata (db)
 |  20 |
| 1. M/2.2. pontnak megfelelő szakember tapasztalata (db)
 |  20 |
| 1. M/2.3. pontnak megfelelő szakember tapasztalata (db)
 | 10 |
| 1. Ajánlati ár (nettó HUF)
 |  50 |

14.1. A módszer (módszerek) ismertetése, amellyel az ajánlatkérő megadja a fenti ponthatárok közötti pontszámot:

A 4. értékelési részszempont esetében az értékelés a Közbeszerzési Hatóság útmutatója „a nyertes ajánlattevő kiválasztására szolgáló értékelési szempontrendszer alkalmazásáról” (KÉ 2016. évi 147. szám; 2016. december 21.) 1. melléklet A.1.ba) pontja szerinti fordított arányosítás módszerével történik. A fenti módszer alapján kiszámított pontszámok a súlyszámmal kerülnek megszorzásra, az ajánlatkérő a számítás során kettő tizedesjegyig kerekít.

A fordított arányosítás képlete:
P = (Alegjobb / Avizsgált) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa, azaz 10

Pmin: a pontskála alsó határa, azaz 1

Alegjobb: a legelőnyösebb ajánlat tartalmi eleme

Avizsgált: a vizsgált ajánlat tartalmi eleme

**Ajánlattevő köteles ajánlatához csatolni a vállalkozói javaslatához igazodó ajánlattétellel érintett rész árazatlan költségvetését beárazva és annak valamennyi oldalát cégszerűen aláírva, valamint azt elektronikus formában is csatolni a benyújtásra kerülő CD-n vagy DVD-n excel formátumban. A dokumentációban rendelkezésre bocsátott árazatlan költségvetés az indikatív terv szerinti műszaki megoldáshoz kapcsolódik. A dokumentációban rendelkezésre bocsátott indikatív tervben foglalt műszaki megoldás választása esetén a dokumentáció részeként kiadott árazatlan költségvetést kell teljes egészében beárazva benyújtani (Ajánlatkérő az ajánlattételi dokumentáció IV. kötetében található, „Az egyösszegű ajánlati ár bontása” című táblázatot érti árazatlan költségvetés alatt)! Amennyiben ajánlattevő a kiadott indikatív tervtől részben vagy egészben eltérő műszaki megoldásra tesz ajánlatot, úgy ajánlattevőnek a vállalkozói javaslatához, a választott műszaki megoldáshoz igazodóan kell elkészítenie, beáraznia és benyújtania a keretmegállapodás részét képező árazott mintaköltségvetés tételeiből összeállított részletes költségvetését. Ajánlatkérő felhívja az ajánlattevők figyelmét, hogy ajánlatukat a jelen keretmegállapodásos eljárás első része során benyújtott ajánlatukban foglalt árazott költségvetési kiírás (egységár-táblázat) szerint kell megtenniük, továbbá ajánlattevők a már létrejött keretmegállapodásban foglaltakkal azonos vagy az Ajánlatkérő számára kedvezőbb egységárakat tartalmazó ajánlatot tehetnek. Ajánlatkérő felhívja az ajánlattevőket, hogy az ajánlatukhoz csatolt árazott költségvetésében egyértelműen jelöljék meg azon tételeket, amelyeket a megkötött keretmegállapodás mellékletét képező egységár-táblázat alapján (azonos vagy kedvezőbb egységárak alkalmazásával) adott meg, illetve azokat, amelyek esetében az egységár-táblázat alkalmazható tételt nem tartalmazott. Amennyiben olyan munkanem(ek)re szükséges ajánlatot adni, mely(ek) a jelen közbeszerzési eljárás I. részében az ajánlati dokumentáció mellékleteként kiadott mintaköltségvetésben nem szerepel(nek), úgy az ajánlattevők által ezen tétel(ek) tekintetében megajánlott egységár nem lehet magasabb a jelen közbeszerzési eljárás második része során az adott egyedi beszerzés jelen ajánlattételi felhívása megküldésének napján érvényes építési norma (TERC) irányadó díjtételénél.**

14.2. Az 1-3. értékelési szempontok vonatkozásában a Közbeszerzési Hatóság útmutatója „a nyertes ajánlattevő kiválasztására szolgáló értékelési szempontrendszer alkalmazásáról” (KÉ 2016. évi 147. szám; 2016. december 21.) 1. melléklet A.1.bb) pontja szerinti egyenes arányosítás módszer alkalmazásával történik az alábbiak szerint:

Ajánlatkérő az 1-3. értékelési szempontokkal összefüggésben az alábbiakat vizsgálja:

1. értékelési szempont:

Az „M/2.1. pontnak megfelelő szakember tapasztalata (db)” értékelési szempont esetén a III.1.3. M/2.1. pont szerinti alkalmassági minimumkövetelménynek megfelelő szakember a legalább nettó 500 Mft kivitelezési költséget elérő vízgazdálkodási létesítmények építésében, vagy rekonstrukciójában szerzett projektvezetői szakmai tapasztalat darabszámát vizsgálja ajánlatkérő. Amennyiben a megjelölt szakember legalább 2 db jelen pont szerinti beruházás építésében, vagy rekonstrukciójában szerzett projektvezetői szakmai tapasztalattal bír, úgy ajánlattevő ezen értékelési szempont tekintetében maximális pontot kap. Ajánlatkérő projektvezető tapasztalat alatt a projekt(ek) teljes körű megvalósulásának az összefogását érti a projektcélok megvalósulása érdekében.

2. értékelési szempont:

Az „M/2.2. pontnak megfelelő szakember tapasztalata (db)” értékelési szempont esetén a III.1.3. M/2.2. pont szerinti alkalmassági minimumkövetelménynek megfelelő szakember a legalább nettó 500 Mft kivitelezési költséget elérő vízgazdálkodási létesítmények tervezésében szerzett felelős tervezői szakmai tapasztalat darabszámát vizsgálja ajánlatkérő. Amennyiben a megjelölt szakember legalább 4 db jelen pont szerinti beruházás tervezésében szerzett felelős tervezői szakmai tapasztalattal bír, úgy ajánlattevő ezen értékelési szempont tekintetében maximális pontot kap.

3. értékelési szempont:

Az „M/2.3. pontnak megfelelő szakember tapasztalata (db)” értékelési szempont esetén a III.1.3. M/2.3. pont szerinti alkalmassági minimumkövetelménynek megfelelő szakember belterületi vízkárelhárítási terv készítésére vonatkozó szakmai tapasztalat darabszámát vizsgálja ajánlatkérő. Amennyiben a megjelölt szakember legalább 4 db belterületi vízkárelhárítási terv készítésére vonatkozó szakmai tapasztalattal bír, úgy ajánlattevő ezen értékelési szempont tekintetében maximális pontot kap.

Értékelési szempontonként a legtöbb darabszámú szakmai tapasztalatot vállalt ajánlat, valamint a jelen pontban meghatározott maximum szint minősül a legelőnyösebb ajánlati tartalmi elemnek, tehát az az ajánlat, vagy több, maximum szintet elérő ajánlat esetén azok az ajánlatok kapják a maximális 10 pontot. A többi ajánlat pedig az alábbi képlet alkalmazásával kap pontot:

P = (Avizsgált /Alegjobb) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa, azaz 10

Pmin: a pontskála alsó határa, azaz 1

Alegjobb: a legelőnyösebb ajánlati elem

Avizsgált: a vizsgált ajánlati elem

Amennyiben az 1-3. értékelési szempontok esetében a jelen pont szerinti maximális szint feletti megajánlások érkeznek, ajánlatkérő a pontszámítás során Alegjobb értékként a jelen pont szerinti maximális megajánlást tekinti.

A fenti módszerek alapján kiszámított pontszámok valamennyi értékelési szempont tekintetében egyaránt a súlyszámmal kerülnek megszorzásra, az ajánlatkérő a számítás során kettő tizedesjegyig kerekít.

Ajánlattevők az 1-3. értékelési szempontok bármelyike esetében tehetnek 0 darab megajánlást is, mely esetben ajánlattevő az adott értékelési szempontra az adható minimális 1 pontot kapja.

Ajánlattevőnek ajánlata részeként nyilatkozatban kell megneveznie azon a keretmegállapodás 1. részének felhívásában III.1.3) M/2.1.-M/2.3. pontok bármelyikében meghatározott feltételeknek megfelelő szakembereket, akiket az értékelésbe be kíván vonni. Ajánlattevőnek keretmegállapodás 1. részének felhívásában III.1.3) M/2.1.-M/2.3. pontok mindegyikére tekintetében pontonként kizárólag 1 szakembert nevezhetett meg (azaz összesen 3 szakembert), mint az értékelésbe bevonni kívánt szakembert. Egy pont tekintetében több szakember megnevezése esetén az adott pont tekintetében 1. helyen (az adott pont tekintetében legalacsonyabb sorszámmal) megnevezett szakembert veszi figyelembe ajánlatkérő. Ajánlattevő fenti nyilatkozatában megnevezett szakemberek szakmai önéletrajzával köteles alátámasztani az 1.-3. értékelési szempont tekintetében tett vállalásait az értékelés tekintetében megnevezett szakemberek értékelés szempontjából releváns szakmai tapasztalatának feltüntetésével (az adott projekt/beruházás, valamint az ellátott funkció feltüntetése szükséges, legalább év/hónap bontásban). Az ajánlatban csatolt önéletrajzban kizárólag az 1-3. értékelési szempontok tekintetében tett vállalást alátámasztó adatok kerüljenek feltüntetésre.

Amennyiben ajánlattevő az 1-3. értékelési szempontok vonatkozásában nem olyan szakembert mutat be, aki a keretmegállapodásos eljárás 1. rész felhívásának III.1.3) M/2.1.-M/2.3. pontokban bemutatásra került, úgy ajánlattevő ezen szakemberek vonatkozásában olyan bontásban köteles csatolni a szakmai önéletrajzot, hogy abban egyértelműen elkülönítve szerepeljen a szakember alkalmassági minimumkövetelménynek való megfeleléséhez bemutatott és az értékelési részszempont vonatkozásában bemutatott munkák.

14.3. Az így legtöbb pontot elérő ajánlattevő minősül a legjobb ár-érték arányt megjelenítő ajánlatot tevő ajánlattevőnek.

**Ajánlatkérő felhívja Ajánlattevők figyelmét arra, hogy kizárólag a keretmegállapodásban foglaltakkal azonos vagy az Ajánlatkérő számára kedvezőbb ajánlatot tehetnek.**

**15. Az ajánlattal szemben támasztott formai követelmények:**

1. Az ajánlatot ajánlattevőknek nem elektronikus úton kell - a jelen felhívásban és a közbeszerzési dokumentumokban meghatározott tartalmi, és a formai követelményeknek megfelelően - elkészítenie és benyújtania:
* az ajánlat papír alapú példányát zsinórral, lapozhatóan össze kell fűzni, a csomót matricával az ajánlat első vagy hátsó lapjához rögzíteni, a matricát le kell bélyegezni, vagy az ajánlattevő részéről erre jogosultnak alá kell írni, úgy hogy a bélyegző, illetőleg az aláírás legalább egy része a matricán legyen;
* az ajánlat oldalszámozása eggyel kezdődjön és oldalanként növekedjen. Elegendő a szöveget, vagy számokat, vagy képe(ke)t tartalmazó oldalakat számozni, az üres oldalakat nem kell, de lehet. A címlapot és hátlapot (ha vannak) nem kell, de lehet számozni.
* az ajánlatnak az elején tartalomjegyzéket kell tartalmaznia, amely alapján az ajánlatban szereplő dokumentumok oldalszám alapján megtalálhatóak;
* az ajánlatot zárt csomagolásban, egy eredeti papír, és 1 db elektronikus (CD/DVD/pendrive) példányban kell beadni. Amennyiben a papír alapú és az elektronikus példány között eltérés van, ajánlatkérő a papír alapú példányt tekinti irányadónak.
* az ajánlatban lévő, minden dokumentumot (nyilatkozatot) a végén alá kell írnia az adott gazdálkodó szervezetnél erre jogosult(ak)nak vagy olyan személynek, vagy személyeknek aki(k) erre a jogosult személy(ek)től írásos felhatalmazást kaptak;
* az ajánlat minden olyan oldalát, amelyen - az ajánlat beadása előtt - módosítást hajtottak végre, az adott dokumentumot aláíró személy(ek)nek a módosításnál is kézjeggyel kell ellátni;
* a zárt csomagon az **„Ajánlat – *„*Vállalkozási szerződés keretében a „Belvízcsatornák fejlesztése és rekonstrukciója” KEHOP-1.3.0-15-2016-00010 azonosítószámú projekt során tervezési és kivitelezés feladatok ellátása FIDIC Sárga könyv szerint. – I./II./III. rész”**valamint: ***„Csak közbeszerzési eljárás során, az ajánlattételi határidő lejártakor bontható fel!”*** megjelölést kell feltüntetni.

**16. Részajánlat és többváltozatú ajánlat tételének lehetősége**

Ajánlatkérő lehetővé teszi a részekre történő ajánlattételt.

Ajánlatot egy vagy több (azaz mind a három) részre lehet tenni, valamint nincs korlátozva az egy ajánlattevőnek odaítélhető szerződésrészek száma.

Ajánlatkérő nem enged többváltozatú (alternatív) ajánlattételt.

**17. Ajánlati biztosíték**

Ajánlatkérő a jelen eljárásban való részvételt nem köti ajánlati biztosíték adásához.

**18. Egyéb információk, követelmények:**

1. A Kbt. 66. § (5) bekezdése alapján az ajánlatnak **felolvasólapot** kell tartalmaznia **az ajánlattétellel érintett rész(ek) vonatkozásában**, amely feltünteti a Kbt. 68. § (4) bekezdése szerinti összes adatot.

2. **Az ajánlatnak tartalmaznia kell ajánlattevőnek a Kbt. 66. § (2) bekezdésében foglaltaknak megfelelő *eredeti* aláírt kifejezett nyilatkozatát a felhívás feltételeire, a szerződés megkötésére és teljesítésére, valamint a kért ellenszolgáltatásra vonatkozóan.** Az ajánlatban benyújtott dokumentumokat a Kbt. 47. § (2) bekezdése alapján egyszerű másolatban is be lehet nyújtani. **Az ajánlat eredeti példányának a Kbt. 66. § (2) bekezdése szerinti nyilatkozat eredeti aláírt példányát kell tartalmaznia.**

3. Ajánlattevő a versenyújranyitási (ajánlattételi) felhívásban, valamint a közbeszerzési dokumentációban foglaltakkal kapcsolatban írásban kiegészítő (értelmező) tájékoztatást kérhet az ajánlatkérőtől a Kbt. 56. § (2) bekezdése értelmében.

4. Közös ajánlattevők esetében (amennyiben releváns) a keretmegállapodásos eljárás 1. részében létrejött konzorciumi megállapodást (vagy annak másolatát) az ajánlatban **az ajánlattétellel érintett rész(ek) vonatkozásában** csatolni szükséges.

5. A szerződéses feltételek a FIDIC ún. „Sárga könyv” figyelembevételével kerültek meghatározásra. Ahol ajánlatkérő a felhívásban, dokumentációban FIDIC terminológia szerinti fogalmakat alkalmaz, ott a FIDIC Sárga könyvben (*Elektromos és gépészeti létesítményekhez, valamint vállalkozó által tervezett építési és mérnöki létesítményekhez, második, átdolgozott magyar nyelvű kiadás, 2011. szeptember*), illetve a Különleges Feltételekben definiált, meghatározott tartalmat kell érteni az adott megnevezéseken.

6. Ajánlatkérő tárgyalást nem tart, az ajánlatokat a benyújtott írásos ajánlatok alapján értékeli.

7. Ajánlattevő köteles ajánlatához csatolni a Kbt. 66. § (4) bekezdése szerinti nyilatkozatát arra vonatkozólag, hogy a kis- és középvállalkozásokról, fejlődésük támogatásáról szóló törvény szerint mikro-, kis- vagy középvállalkozásnak minősül-e vagy nem tartozik a törvény hatálya alá.

8. Az eljárás nyertese: Az eljárás nyertese az az ajánlattevő, aki az ajánlatkérő által az ajánlattételi felhívásban és a dokumentációban meghatározott feltételek alapján, valamint a meghatározott értékelési szempontok szerint a legkedvezőbb érvényes ajánlatot tette. Az ajánlatkérő az eljárás nyertesével vagy – amennyiben azt ilyen minőségben az ajánlatok elbírálásáról szólóírásbeli összegezésben megjelölte – a következő legkedvezőbb ajánlatot tevőnek minősített szervezettel (személlyel) köti meg a szerződést.

9. Ajánlattevőnek (közös ajánlattevőnek) az ajánlatában **az ajánlattétellel érintett rész(ek) vonatkozásában** nyilatkoznia kell jelen szerződésre figyelemmel a Kbt. 66. § (6) bekezdés a) és b) pontjai vonatkozásában. A nyilatkozatokat nemleges tartalom esetén is kifejezetten meg kell tenni, és az ajánlathoz csatolni.

10. Ajánlatkérő a Kbt. 105. § (5) bekezdése alapján az ajánlatok elbírálására a Kbt. 69. § (1) bekezdését és a 73–75. §-okat alkalmazza.

11. Ajánlatkérő felhívja az ajánlattevők figyelmét, hogy a 322/2015. (X. 30.) Korm. rendelet 26. §-a alapján a nyertes ajánlattevő az **ajánlattétellel érintett rész(ek) vonatkozásában** köteles legkésőbb a szerződéskötés időpontjára legalább **50.000.000,- HUF/káresemény** és legalább **100.000.000,- HUF/év** limitű All Risks típusú felelősségbiztosítási szerződést kötni vagy meglévő felelősségbiztosítását kiterjeszteni úgy, hogy az kellő fedezetet nyújtson, s kiterjedjen a teljes szerződés szerinti munkákra, a káreseménnyel kapcsolatos többletköltségekre (romeltakarítás, szakértői költségek, stb.), a meglévő és szomszédos építményekre. A biztosításnak fedezetet kell nyújtania az építkezés folyamán az építési teljesítésben (meglévő szerkezetek, beépített anyagok, munka) keletkező károkra, a meglévő megmaradó épületekben keletkező károkra, harmadik személynek okozott dologi és személyi károkra.

Ajánlatkérő felhívja továbbá az ajánlattevők figyelmét, hogy a 322/2015. (X. 30.) Korm. rendelet 11. §-a alapján a nyertes ajánlattevő az **ajánlattétellel érintett rész(ek) vonatkozásában** köteles legkésőbb a szerződéskötés időpontjára legalább **40.000.000,- HUF/káresemény** és legalább **100.000.000,- HUF/év** limitű tervezői felelősségbiztosítási szerződést kötni vagy meglévő felelősségbiztosítását kiterjeszteni úgy, hogy az kellő fedezetet nyújtson, s kiterjedjen a teljes szerződés szerinti tervezési munkákra.

Ajánlattevőnek **ajánlatában nyilatkoznia kell**, hogy nyertessége esetén a szerződéskötés időpontjában a fenti tartalmú felelősségbiztosítással rendelkezni fog.

12. Ajánlatkérő a Kbt. 35. § (9) bekezdésére figyelemmel nem teszi lehetővé a szerződés teljesítése érdekében gazdálkodó szervezet (projekttársaság) létrehozását.

13. Ajánlattevőnek a Kbt. 73. § (5) bekezdése alapján ajánlatkérő a dokumentációban ad tájékoztatást azoknak a szervezeteknek (hatóságoknak) a nevéről és címéről (elérhetőség), amelyektől az ajánlattevő a megfelelő környezetvédelmi, szociális és munkajogi rendelkezésekre vonatkozó tájékoztatást kaphat.

**14. Az ajánlattevőknek nyilatkozniuk kell, hogy a keretmegállapodásos eljárás első része óta sem következtek be velük, illetve az alvállalkozóikkal / kapacitást nyújtó szervezetükkel szemben a keretmegállapodásban előírt kizáró okok.**

15. Ajánlattevőnek az alábbi dokumentumokat kell az ajánlathoz csatolni:

 - az ajánlatot aláíró(k) aláírási címpéldányát vagy aláírás-mintáját, külföldi illetőségű ajánlattevő esetén az ennek megfeleltethető dokumentumot (amennyiben ilyen dokumentum az adott országban nem ismert, teljes bizonyító erejű magánokiratba vagy ügyvéd/közjegyző előtt tett okiratba foglalt aláírás-minta);

 - a cégkivonatban nem szereplő kötelezettségvállaló(k) esetében a cégjegyzésre jogosult személytől származó, az ajánlat aláírására vonatkozó (a meghatalmazó és a meghatalmazott aláírását is tartalmazó) írásos meghatalmazást;

16. Ajánlattevő ajánlatához csatolja nyilatkozatát, hogy vele szemben nincsen folyamatban változásbejegyzési eljárás, vagy folyamatban lévő változásbejegyzési eljárás esetében a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást. Amennyiben ajánlattevő vonatkozásában nincs folyamatban változásbejegyzési eljárás, úgy kérjük, nemleges tartalmú változásbejegyzési nyilatkozatot szíveskedjenek az ajánlat részeként benyújtani.

17. Ajánlatkérő tájékoztatja ajánlattevőt, hogy a 321/2015. (X. 30.) Korm. rendelet 46. § (3) bekezdésében foglaltak alapján a meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra való hivatkozás esetén a hivatkozás mellett a „vagy azzal egyenértékű” kifejezést is érteni kell.

18. Irányadó idő: Az ajánlattételi felhívásban és dokumentációban valamennyi órában megadott határidő magyarországi helyi idő szerint értendő.

19. A nyertes ajánlattevő a szerződés megkötésének időpontjában köteles az ajánlatkérőnek a szerződéskötés időpontjában ismert valamennyi a szerződés teljesítésébe bevonni kívánt alvállalkozót bejelentenie, – ha a közbeszerzési eljárásban az adott alvállalkozót még nem nevezte meg – és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A nyertes ajánlattevő a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

**20. Ajánlattevő ajánlatában köteles nyilatkozni arról, hogy az indikatív tervben foglalt vagy attól eltérő műszakimegoldásra tesz ajánlatot, illetve nyilatkoznia kell arról is, hogy miben tér el az általa megjelölt műszakimegoldás.**

21. Ajánlattevő **az ajánlattétellel érintett rész(ek) vonatkozásában** köteles a dokumentáció részét képező „ajánlati nyilatkozat függeléke” elnevezésű dokumentumot kitöltve és cégszerűen aláírva az ajánlatához csatolni.

22. Ajánlattevőnek a szerződés teljesítése során szükséges vízi létesítmények kivitelezésére (is) kiterjedő MSZ EN ISO 14001:2004 rendszerszabvány szerinti környezetirányítási rendszer szerinti tanúsítvány alkalmaznia vagy az Európai Unió más tagállamából származó a fentiekkel egyenértékű tanúsítványt, továbbá az egyenértékű minőségbiztosítási intézkedések egyéb bizonyítékainak alkalmazását, melyről ajánlattevőnek ajánlatában nyilatkoznia szükséges, hogy rendelkezni fog a szerződéskötés időpontjára a fent megjelölt tanúsítvánnyal (egyenértékű).

23. Ajánlatkérő tájékoztatja az ajánlattevőket, hogy a Kbt. 53. § (6) bekezdése alapján tárgyi versenyújranyitásos eljárás feltételes eljárásként kerül lefolytatásra.

24. Ajánlatkérő a közbeszerzési dokumentumokat korlátlanul, teljes körűen, közvetlenül és térítésmentesen az alábbi elektronikus elérhetőségen teszi hozzáférhetővé: <http://www.ovf.hu/hu/futo-projektek/csatornarekonstrukcio/2>

**19) Az ajánlattételi felhívás megküldésének napja:** 2018. augusztus 6.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Országos Vízügyi Főigazgatóság**

képviseletében

**PROVITAL Fejlesztési Tanácsadó Zrt.**

**dr. Schmalz Péter**